Klodeta Gjini

Klodeta Gjini, “Mjeshtre e Merituar e Sportit” lindur në Tiranë më 20 gusht 1964.  Ka filluar sportin në vitin 1973 me klasat sportive në shkollën "20 Vjetori i çlirimit".  Ka ushtuar sportin e atletikës në disiplinën : Kërcim së larti.  Kampione shqiptare për 10 vjet rresht në kërcimin së larti nga 1980 deri me 1990 dhe rekordi i saj me 1,92 m është akoma i pathyer.  Rezultati 1,92 m është vendosur më 21 gusht në Tirane në vitin 1989.  Skuadrat ku ka garuar : 1978-1992 garon për 17 Nëntorin ; 1992-1993 me skuadrën Assi Banca Toscana të Firences.  Nga 1980 deri me 1991 ka qene pjesëtare e ekipit kombëtar dhe ka përfaqësuar Republikën e Shqipërisë në aktivitete ndërkombëtare ku ka fituar dhe medalje.  Është e vetmja vajzë që ka përfaqësuar ngjyrat kombëtare në Kampionatin e parë Botëror te Atletikes në 1983 zhvilluar në Helsinki te Finlandës në datata 7 deri 14 gusht. Aktualisht atlete veterane e shoqërisë sportive " Acqudela" dhe Kampione Indoor për vitin 2024 në 60m/h për kategorinë W60. 

Diplomuar në Universitetin e Tiranes në Fakultetin Ekonomik me 1986 Mercologe e përgjithshme.  Me 1992 diplomohet në Institutin e Larte te Kulturës Fizike "Vojo Kushi" në degën Mësuesi.  Në Universitetin e Bolonjës në 2006 diplomohet në shkencat e lëvizore (bachelor) dhe në 2008 mbaron masterin (MSC) , kineziologe klinike ( AMPA). Në vitin 2017 po në Universitetin e Bolonjës përfundon bachelor në Marketing management.

Sot profesorësh e edukimit fizik në shkollat e mesme shtetërore dhe kineziologe klinike në profesion të lirë, në Bolonja, Itali. Për merita sportive Presidenti i Republikës së Shqiprisë i ka akorduar titullin " Mjeshtre e Madhe e Punës" , ndërsa Bashkia e qytetit të Përmetit i ka akorduar titullin " Qytetare nderi". 

Në vitin 2021 ka publikuar në italisht  librin "Le sentinelle profumate della memoria", Inedit edizioni

Kategoria:Atletë shqiptarë
Kategoria:Biografi shqiptare
Kategoria:Sportistë shqiptarë
Kategoria:Lindje 1964
Kategoria:Njerëz që jetojnë